স্থানীয়রা জানান, ফুলবাড়ীর খয়েরবাড়ী ইউপির উত্তর লক্ষিপুর বাজার থেকে মহদিপুর গ্রাম সংযোগ সড়কের লক্ষিপুর বাজারের কাছে ৩২লাখ ৫২ হাজার ৬৫৩ টাকা ব্যয়ে ত্রান ও দুর্যোগ মন্ত্রনালয় থেকে একটি ব্রিজ নির্মানের জন্য টেন্ডার হয়। নতুন ব্রিজ নির্মান করতে পুরাতন ব্রিজটি ভেঙে ফেলার প্রয়োজন দেখা দেয়। পুরাতন ব্রিজটি নিলাম না দিয়ে খয়েরবাড়ী ইউপি চেয়ারম্যান নিজে শ্রমিক দিয়ে ভেঙে ওই ব্রিজের পুরাতন রড ও ইট নিজ বাড়িতে ও চেয়ারম্যানের পিএ বলে পরিচিত মহদিপুর গ্রামের আমিনুলের বাড়িতে রেখে দেয়।